ຜູ້ຈັດ ການປະທ້ວງ ໃນເລບານອນ ເລື່ອນການປະທ້ວງ ໃນ ວັນຈັນມື້ນີ້ ອອກໄປ
ບັນດາເຈົ້າໜ້າທີ່ ກ່າວວ່າ ການປະທະກັນ ໃນວັນອາທິດຜ່ານມາ ໄດ້ເຮັດໃຫ້ມີ ພວກປະທ້ວງ 43 ຄົນ ແລະ ເຈົ້າໜ້າທີ່ຕຳຫຼວດ 30 ຄົນ ໄດ້ຮັບບາດເຈັບ.
ບັດດາຜູ້ຈັດແຈງການເດີນຂະບວນ ໄດ້ເລື່ອນການປະທ້ວງ ອອກໄປ ທີ່ໄດ້ວາງແຜນໄວ້ ສຳຫລັບ ວັນຈັນມື້ນີ້ ໃນນະຄອນ ຫຼວງຂອງເລບານອນ ມື້ນຶ່ງຫຼັງຈາກທີ່ມີການປະທ້ວງ ຕໍ່ຕ້ານ ລັດຖະບານ ໄດ້ສິ້ນສຸດລົງ ດ້ວຍການປະທະກັນ ຢ່າງຮຸນແຮງ ກັບກອງກຳລັງຮັກສາຄວາມປອດໄພ ການຕໍ່ສູ້ ທີ່ເອີ້ນວ່າ   ໄດ້ປະກາດ ອອກຜ່ານທາງ Facebook ທີ່ວ່າ ການປະທ້ວງທີ່ກຳນົດໃສ່ ວັນຈັນຕອນແລງມື້ນີ້ ຢູ່ໃນນະຄອນຫຼວງເບຣຸທ ຈະບໍ່ມີຂຶ້ນ ແລະ ວ່າ ບັນດາຜູ້ຈັດແຈງການປະທ້ວງ ຕ້ອງໄດ້ຊັ່ງຊາຕີລາຄາຄືນ ຂໍ້ຮຽກຮ້ອງຂອງພວກຕົນ ພວກເຂົາວາງແຜນວ່າຈະຈັດກອງປະຊຸມຖະແຫລງຂ່າວ ເພື່ອອະທິບາຍ ຕື່ມອີກສະຖານະການຂອງພວກເຂົາເຈົ້າ ການປະທ້ວງໃນນະຄອນຫຼວງເບຣຸທ ເມື່ອວັນອາທິດວານນີ້  ໄດ້ເລີ້ມຕົ້ນຂຶ້ນຢ່າງສັນຕິ ທີ່ມີປະຊາຊົນຫຼາຍພັນຄົນ ສືບຕໍ່ສະແດງອອກຄວາມໃຈຮ້າຍຂອງພວກເຂົາເຈົ້າ ກ່ຽວກັບຂີ້ເຫຍື້ອ ທີ່ໄດ້ກອງຂຶ້ນໃນທົ່ວປະເທດ ແລະ ຄວາມຜິດຫວັງອັນກວ້າງຂວາງກວ່ານີ້ ກ່ຽວກັບລະບົບ ຂອງກົມການເມືອງ ທີ່ຂາດຕົກບົກຜ່ອງມາເປັນເວລາຫຼາຍກວ່າປີນຶ່ງແລ້ວ ທີ່ຍັງບໍ່ໄດ້ມີ ປະທານາທິບໍດີໃໝ່ ແຕ່ການປະທະກັນ ໄດ້ເລີ້ມຕົ້ນຂຶ້ນ ໃນຕອນຄ່ຳຄືນ ກັບກອງກຳລັງຮັກສາຄວາມປອດໄພ ທີ່ໃຊ້ປືນນ້ຳ ແລະ ແກັສນ້ຳຕາ ເພື່ອແຍກຝຸງຊົນປະທ້ວງຢູ່ນັ້ນອອກໄປ ຊຶ່ງພວກເຂົາບາງຄົນ ໄດ້ແກວ່ງກ້ອນຫິນ ແລະ ຂວດແກ້ວຕ່າງໆໃສ່ພວກເຈົ້າໜ້າທີ່ ແລະ ໄດ້ພະຍາຍາມມ້າງລົງສິ່ງກີດຂວາງຄວາມປອດໄພຕ່າງໆ ບັນດາຜູ້ຈັດແຈງການປະທ້ວງ ຫາທາງເຫີນຫ່າງພວກຕົນ ຈາກຄວາມຮຸນແຮງທີ່ເກີດຂຶ້ນ ໂດຍກ່າວວ່າ ພວກເຂົາເຄື່ອນຍ້າຍການເດີນຂະບວນປະທ້ວງ ໄປຍັງບ່ອນອື່ນ ແລະ ບໍ່ມີສ່ວນຮ່ວມນຳການກໍ່ຄວາມຮຸນແຮງນັ້ນ ບັນດາເຈົ້າໜ້າທີ່ ກ່າວໃນວັນອາທິດວານນີ້ວ່າ ພວກປະທ້ວງ 43 ຄົນ ແລະ ເຈົ້າໜ້າທີ່ຕຳຫຼວດ 30 ຄົນ ໄດ້ຮັບບາດເຈັບ ນາຍົກລັດຖະມົນຕີ ທ່ານ Tammam Salam ໄດປະຕິຍານ ໃນວັນອາທິດວານນີ້ ວ່າ ຈະນຳເອົາພວກທີ່ຮັບຜິດຊອບ ສຳຫລັບການໃຊ້ກຳລັງເກີນຂອບເຂດ ຕໍ່ພວກປະທ້ວງນັ້ນ ມາລົງໂທດ